गायों के लिए नंगे पैर रहकर अन्न खाने का लिया संकल्प
गोवंश की सुरक्षा और उन्हें बेहतर इलाज की सुविधा गोशाला की ही जमीन पर मिलने के लिए एक गो भक्त ने नंगे पैर रहकर अन्न त्याग दिया है। दरअसल, दादरीतोए स्थित गोकुलधाम गोसेवा महातीर्थ के संचालक सुनील निमाणा ने यह अनूठी तपस्या शुरू कर दी है।
बता दें कि करीब 3 साल से हरियाणा का पहला निजी गो सेवा केंद्र गुड़गांव रोड पर खुला है। यहां अब तक 17 हजार से ज्यादा गायों गो वंश का इलाज हो चुका है। हरियाणा के अलावा अन्य राज्यों से भी बीमार गाएं यहां इलाज के लिए रही हैं। अब भी 1100 के गाय यहां उपचार के लिए भर्ती हैं। अब गो चिकित्सा केंद्र के पास जमीन का संकट पैदा हो गया है। लिहाजा इसके संचालक ने दादरीतोए गांव में ही इस चिकित्सा को बनाए रखने के लिए अनूठा तप करना शुरू कर दिया है।
इसलिएकरना पड़ी संचालक को तप : सुनीलनिमाणा ने मार्च 2013 में श्री रतिराम गोशाला चिकित्सा केंद्र के लिए दादरीतोए में ढाई एकड़ जमीन पट्टे पर ली थी। इसकी मियाद मार्च 2016 को पूरी हो रही है। गोशाला का नाम अपनी इस अनूठी गो चिकित्सा के चलते प्रसिद्ध हो गया। अब जमीन मालिक ने पट्टे की अवधी नहीं बढ़ाई। ऐसे में गायों को रखने का संकट पैदा हो गया। सुनील निर्माण ने समय-समय पर प्रदेश सरकार के वीआईपी समेत गौ चिकित्सा केंद्र में आए सीएम मनोहरलाल खट्टर से गौ सेवा के लिए जमीन मांगी, लेकिन समाधान नहीं हुआ। लिहाजा सुनील ने अब गांव में ही इसके लिए 4 एकड़ जमीन खरीदी है। उनका संकल्प है कि जब तक जमीन मालिक को जमीन की पूरी कीमत नहीं मिल जाती वो अन्न नहीं खाएंगे। नंगे पैर रहेंगे। इसके पीछे एक मकसद यह भी है कि दानी लोग ज्यादा से ज्यादा गोशाला के लिए दान दें।
hin_Deva hin_Deva hin_Deva hin_Deva